title: Решение 2014/855/ОВППС на Съвета от 28 ноември 2014 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна

text:
               29.11.2014

               BG

               Официален вестник на Европейския съюз

               L 344/22

         РЕШЕНИЕ 2014/855/ОВППС НА СЪВЕТА
   от 28 ноември 2014 година
   за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид Решение 2014/145/ОВППС на Съвета от 17 март 2014 г. относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна (1), и по-специално член 3, параграф 1 от него,
   като има предвид, че:

               (1)

               На 17 март 2014 г. Съветът прие Решение 2014/145/ОВППС.

               (2)

               Предвид продължаващото сериозно положение на място в Украйна Съветът смята, че в списъка на подлежащите на ограничителни мерки физически и юридически лица, образувания и органи, който се съдържа в приложението към Решение 2014/145/ОВППС, следва да бъдат добавени и други лица и образувания.

               (3)

               Приложението към Решение 2014/145/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Лицата и образуванията, изброени в приложението към настоящото решение, се добавят в списъка, който се съдържа в приложението към Решение 2014/145/ОВППС.
   Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 28 ноември 2014 година.

            За Съвета

            Председател

         S. GOZI

      (1)  ОВ L 78, 17.3.2014 г., стр. 16.

      ПРИЛОЖЕНИЕ
      Списък на лицата и образуванията, посочени в член 1

         Лица

                  Име

                  Идентифицираща информация

                  Основания

                  Дата на вписване

                  Serhiy KOZYAKOV (известен още като Sergey Kozyakov)
                  Сергей Козьяков

                  29.9.1982 г.

                  В качеството си на председател на „Луганската централна избирателна комисия“отговаря за организирането на т.нар. „избори“ от 2 ноември 2014 г. в т.нар. „Луганска народна република“. Тези „избори“ са в нарушение на украинското право, поради което са незаконни.
                  Като поема и изпълнява посочената функция и организира незаконните „избори“, той следователно активно е подкрепял действия и политики, подкопаващи териториалната цялост, суверенитета и независимостта на Украйна и допълнително дестабилизиращи Украйна.

                  29.11.2014 г.

                  Oleg AKIMOV (известен още като Oleh AKIMOV)
                  Олег Акимов

                  Депутат от „Луганския икономически съюз“ в „Народния съвет“ на „Луганската народна република“. Кандидат в т.нар. „избори“ от 2 ноември 2014 г. за поста „държавен глава“ на т.нар. „Луганска народна република“. Тези „избори“ са в нарушение на украинското право, поради което са незаконни.
                  Като поема и изпълнява посочената функция и се кандидатира официално в незаконните „избори“, той следователно активно е подкрепял действия и политики, подкопаващи териториалната цялост, суверенитета и независимостта на Украйна и допълнително дестабилизиращи Украйна.

                  29.11.2014 г.

                  Larisa AIRAPETYAN (известна още като Larysa Ayrapetyan, Larisa Airapetyan или Larysa Airapetyan)
                  Лариса Айрапетян

                  „Министър на здравеопазването“ на т.нар. „Луганска народна република“. Кандидат в т.нар. „избори“ от 2 ноември 2014 г. за поста „държавен глава“ на т.нар. „Луганска народна република“.
                  Тези „избори“ са в нарушение на украинското право, поради което са незаконни.
                  Като поема и изпълнява посочената функция и се кандидатира официално в незаконните „избори“, тя следователно активно е подкрепяла действия и политики, подкопаващи териториалната цялост, суверенитета и независимостта на Украйна и допълнително дестабилизиращи Украйна.

                  29.11.2014 г.

                  Yuriy SIVOKONENKO (известен още като Yuriy Sivokonenko, Yury Sivokonenko, Yury Syvokonenko)
                  Юрий Викторович Сивоконенко

                  Член на „парламента“ на т.нар. „Донецка народна република“, работи в Съюза на ветераните от Донбас „Беркут“. Кандидат в т.нар. „избори“ от 2 ноември 2014 г. за поста „държавен глава“ на т.нар. „Донецка народна република“. Тези „избори“ са в нарушение на украинското право, поради което са незаконни.
                  Като поема и изпълнява посочената функция и се кандидатира официално в незаконните „избори“, той следователно активно е подкрепял действия и политики, подкопаващи териториалната цялост, суверенитета и независимостта на Украйна и допълнително дестабилизиращи Украйна.

                  29.11.2014 г.

                  Aleksandr KOFMAN (известен още като Oleksandr KOFMAN
                  Александр Игоревич Кофман

                  „Първи заместник-председател“ на „парламента“ на т.нар. „Донецка народна република“. Кандидат в т.нар. незаконни „избори“ от 2 ноември 2014 г. за поста „държавен глава“ на т.нар. „Донецка народна република“. Тези „избори“ са в нарушение на украинското право, поради което са незаконни.
                  Като поема и изпълнява посочената функция и се кандидатира официално в незаконните „избори“, той следователно активно е подкрепял действия и политики, подкопаващи териториалната цялост, суверенитета и независимостта на Украйна и допълнително дестабилизиращи Украйна.

                  29.11.2014 г.

                  Ravil KHALIKOV
                  Равиль Халиков

                  „Първи заместник министър-председател“ и предишен „главен прокурор“ на т.нар. „Донецка народна република“.
                  Като поема и изпълнява посочената функция, той следователно активно е подкрепял действия и политики, подкопаващи териториалната цялост, суверенитета и независимостта на Украйна и допълнително дестабилизиращи Украйна.

                  29.11.2014 г.

                  Dmitry SEMYONOV
                  Дмитрий Семенов

                  „Заместник министър-председател по финансовите въпроси“ на т.нар. „Луганска народна република“.
                  Като поема и изпълнява посочената функция, той следователно активно е подкрепял действия и политики, подкопаващи териториалната цялост, суверенитета и независимостта на Украйна и допълнително дестабилизиращи Украйна.

                  29.11.2014 г.

                  Oleg BUGROV
                  Олег Бугров

                  „Министър на отбраната“ на т.нар. „Луганска народна република“.
                  Като поема и изпълнява посочената функция, той следователно активно е подкрепял действия и политики, подкопаващи териториалната цялост, суверенитета и независимостта на Украйна и допълнително дестабилизиращи Украйна.

                  29.11.2014 г.

                  Lesya LAPTEVA
                  Лаптева Леся

                  „Министър на образованието, науката, културата и религията“ на т.нар. „Луганска народна република“.
                  Като поема и изпълнява посочената функция, тя следователно активно е подкрепяла действия и политики, подкопаващи териториалната цялост, суверенитета и независимостта на Украйна и допълнително дестабилизиращи Украйна.

                  29.11.2014 г.

                  Yevgeniy Eduardovich MIKHAYLOV (известен още като Yevhen Eduardovych Mychaylov)

                  17.3.1963 г., Архангелск

                  „Ръководител на администрацията по правителствените въпроси“ на т.нар. „Донецка народна република“.
                  Като поема и изпълнява посочената функция, той следователно активно е подкрепял действия и политики, подкопаващи териториалната цялост, суверенитета и независимостта на Украйна и допълнително дестабилизиращи Украйна.

                  29.11.2014 г.

                  Ihor Vladymyrovych KOSTENOK (известен още като Igor Vladimirovich Kostenok)
                  Игорь Владимирович Костенок

                  „Министър на образованието“ на т.нар. „Донецка народна република“.
                  Като поема и изпълнява посочената функция, той следователно активно е подкрепял действия и политики, подкопаващи териториалната цялост, суверенитета и независимостта на Украйна и допълнително дестабилизиращи Украйна.

                  29.11.2014 г.

                  Yevgeniy Vyacheslavovich ORLOV (известен още като Yevhen Vyacheslavovych Orlov)
                  Евгений Вячеславович Орлов

                  Член на „Народния съвет“ на т.нар. „Донецка народна република“.
                  Като поема и изпълнява посочената функция, той следователно активно е подкрепял действия и политики, подкопаващи териториалната цялост, суверенитета и независимостта на Украйна и допълнително дестабилизиращи Украйна.

                  29.11.2014 г.

                  Vladyslav Nykolayevych DEYNEGO (известен още като Vladislav Nykolayevich Deynego)
                  Владислав Дейнего

                  „Заместник-председател“ на „Народния съвет“ на т.нар. „Луганска народна република“.
                  Като поема и изпълнява посочената функция, той следователно активно е подкрепял действия и политики, подкопаващи териториалната цялост, суверенитета и независимостта на Украйна и допълнително дестабилизиращи Украйна.

                  29.11.2014 г.

         Образувания

                  Наименование

                  Идентифицираща информация

                  Основания

                  Дата на вписване

                  Донецка република
                  (обществена организация)
                  Донецкая республика

                  „Обществена организация“, представила кандидати на т.нар. „избори“ в т.нар. „Донецка народна република“ от 2 ноември 2014 г. Тези „избори“ са в нарушение на украинското право, поради което са незаконни.
                  Като участва официално в незаконните „избори“, организацията следователно активно е подкрепяла действия и политики, подкопаващи териториалната цялост, суверенитета и независимостта на Украйна и допълнително дестабилизиращи Украйна. Оглавявана от Alexander ZAKHARCHENKO и основана от Andriy PURGIN.

                  29.11.2014 г.

                  Мир за Луганска област (на руски: Мир Луганщине)
                  Мир Луганщине

                  „Обществена организация“, представила кандидати на т.нар. „избори“ в т.нар. „Луганска народна република“ от 2 ноември 2014 г. Тези „избори“ са в нарушение на украинското право, поради което са незаконни.
                  Като участва официално в незаконните „избори“, организацията следователно активно е подкрепяла действия и политики, подкопаващи териториалната цялост, суверенитета и независимостта на Украйна и допълнително дестабилизиращи Украйна. Оглавявана от Igor PLOTNITSKY.

                  29.11.2014 г.

                  Свободен Донбас („Svobodny Donbass“)
                  Свободный Донбасс

                  „Обществена организация“, представила кандидати на т.нар. „избори“ в т.нар. „Донецка народна република“ от 2 ноември 2014 г. Тези „избори“ са в нарушение на украинското право, поради което са незаконни.
                  Като участва официално в незаконните „избори“, организацията следователно активно е подкрепяла действия и политики, подкопаващи териториалната цялост, суверенитета и независимостта на Украйна и допълнително дестабилизиращи Украйна.

                  29.11.2014 г.

                  Народен съюз (Narodny Soyuz)
                  Народный союз

                  „Обществена организация“, представила кандидати на т.нар. „избори“ в т.нар. „Луганска народна република“ от 2 ноември 2014 г. Тези „избори“ са в нарушение на украинското право, поради което са незаконни.
                  Като участва официално в незаконните „избори“, организацията следователно активно е подкрепяла действия и политики, подкопаващи териториалната цялост, суверенитета и независимостта на Украйна и допълнително дестабилизиращи Украйна.

                  29.11.2014 г.

                  Лугански икономически съюз (Luganskiy Ekonomicheskiy Soyuz)

                  „Обществена организация“, представила кандидати на незаконните т.нар. „избори“ в т.нар. „Луганска народна република“ от 2 ноември 2014 г. Номинирала Oleg AKIMOV за кандидат за „държавен глава“ на т.нар. „Луганска народна република“. Тези „избори“ са в нарушение на украинското право, поради което са незаконни.
                  Като участва официално в незаконните „избори“, организацията следователно активно е подкрепяла действия и политики, подкопаващи териториалната цялост, суверенитета и независимостта на Украйна и допълнително дестабилизиращи Украйна.

                  29.11.2014 г.


title: 2009/481/ЕО: Решение на Съвета от 6 април 2009 година относно подписването и временното прилагане на Споразумението между Европейската общност и Бахамската общност за отмяна на визовия режим за краткосрочно пребиваване

text:
               30.6.2009

               BG

               Официален вестник на Европейския съюз

               L 169/23

         РЕШЕНИЕ НА СЪВЕТА
   от 6 април 2009 година
   относно подписването и временното прилагане на Споразумението между Европейската общност и Бахамската общност за отмяна на визовия режим за краткосрочно пребиваване
   (2009/481/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 62, параграф 2, буква б), подточка i) във връзка с член 300, параграф 2, първа алинея, първо изречение от него,
   като взе предвид предложението на Комисията,
   като има предвид, че:

               (1)

               Регламент (ЕО) № 1932/2006 на Съвета (1) измени Регламент (ЕО) № 539/2001 (2) за определяне на третите страни, чиито граждани трябва да притежават виза, когато преминават външните граници на Европейския съюз (отрицателен списък), както и тези, чиито граждани са освободени от това изискване (положителен списък), чрез — inter alia — прехвърляне на Бахамската общност (наричана по-долу „Бахамски острови“) от отрицателния в положителния списък. Регламент (ЕО) № 1932/2006 предвижда освен това, че освобождаването от изискването за виза ще се прилага от датата на влизане в сила на споразумение за освобождаване от изискването за виза, което предстои да бъде сключено между Европейската общност и Бахамските острови.

               (2)

               С решение от 5 юни 2008 г. Съветът упълномощи Комисията да договори споразумение между Европейската общност и Бахамските острови за отмяна на визовия режим за краткосрочно пребиваване.

               (3)

               Преговорите за споразумението започнаха на 4 юли 2008 г. и приключиха на 16 октомври 2008 г.

               (4)

               Споразумението, парафирано в Брюксел на 19 ноември 2008 г., следва да бъде подписано и приложените декларации — одобрени. Споразумението следва да се прилага временно до окончателното изпълнение на процедурите, необходими за неговото сключване.

               (5)

               В съответствие с членове 1 и 2 от Протокола относно позицията на Обединеното кралство и Ирландия, приложен към Договора за Европейския съюз и Договора за създаване на Европейската общност, и без да се засяга член 4 от посочения протокол, тези държави-членки не участват в приемането на настоящото решение, не са обвързани от него, нито от неговото прилагане.

         РЕШИ:
   Член 1
   Подписването на Споразумението между Европейската общност и Бахамската общност за отмяна на визовия режим за краткосрочно пребиваване (наричано по-долу „Споразумението“) се одобрява от името на Общността при условие сключването на посоченото споразумение.
   Текстът на споразумението е приложен към настоящото решение.
   Член 2
   Декларациите, приложени към настоящото решение, се одобряват от името на Общността.
   Член 3
   Председателят на Съвета е оправомощен да посочи лицето(ата), упълномощено(и) да подпише(ат) Споразумението от името на Общността при условие сключването му.
   Член 4
   Споразумението се прилага временно от датата на подписването му (3) до окончателното изпълнение на процедурите, необходими за неговото сключване.

      Съставено в Люксембург на 6 април 2009 година.

            За Съвета

            Председател

         J. POSPÍŠIL

      (1)  ОВ L 405, 30.12.2006 г., стр. 23.

      (2)  ОВ L 81, 21.3.2001 г., стр. 1.

      (3)  Датата на подписването на Споразумението ще бъде публикувана в Официален вестник на Европейския съюз от генералния секретариат на Съвета.
   СЪВМЕСТНА ДЕКЛАРАЦИЯ ПО ОТНОШЕНИЕ НА ИСЛАНДИЯ, НОРВЕГИЯ, ШВЕЙЦАРИЯ И ЛИХТЕНЩАЙН
   Договарящите се страни отбелязват съществуващите тесни връзки между Европейската общност и Норвегия, Исландия, Швейцария и Лихтенщайн, по-конкретно по силата на споразуменията от 18 май 1999 г. и 26 октомври 2004 г. относно асоциирането на тези държави към процеса на изпълнение, прилагане и развитие на достиженията на правото от Шенген.
   При тези обстоятелства е желателно органите на Норвегия, Исландия, Швейцария и Лихтенщайн, от една страна, и на Бахамските острови, от друга страна, незабавно да сключат двустранни споразумения за отмяна на визовия режим за краткосрочно пребиваване с подобни клаузи като тези на настоящото споразумение.
   СЪВМЕСТНА ДЕКЛАРАЦИЯ ОТНОСНО ТЪЛКУВАНЕТО НА КАТЕГОРИЯТА ЛИЦА, ПЪТУВАЩИ С ЦЕЛ УПРАЖНЯВАНЕ НА ДОХОДОНОСНА ДЕЙНОСТ, СЪГЛАСНО ПРЕДВИДЕНОТО В ЧЛЕН 3, ПАРАГРАФ 2 ОТ НАСТОЯЩОТО СПОРАЗУМЕНИЕ
   В желанието си да гарантират общо тълкуване договарящите се страни се съгласяват, че за целта на настоящото споразумение категорията лица, упражняващи доходоносна дейност, обхваща лицата, които влизат с цел упражняване на доходоносна дейност на територията на другата договаряща се страна като наето лице или като доставчик на услуги.
   Тази категория следва да не обхваща:

               —

               бизнес лицата, т.е. лицата, пътуващи по служба (без да са наети в държавата на другата договаряща се страна),

               —

               спортистите и хората на изкуството, извършващи дейност по конкретен повод,

               —

               журналистите, изпратени от медиите на своята страна на пребиваване, и

               —

               стажантите в рамките на корпоративни стажове.

         Изпълнението на настоящата декларация се наблюдава от Съвместния комитет в рамките на отговорностите му съгласно член 6 от настоящото споразумение, който може да предложи изменения, когато въз основа на опита на договарящите се страни счита това за необходимо.
   СЪВМЕСТНА ДЕКЛАРАЦИЯ ОТНОСНО ТЪЛКУВАНЕТО НА СРОКА ОТ ТРИ МЕСЕЦА В ПРОДЪЛЖЕНИЕ НА ШЕСТМЕСЕЧЕН ПЕРИОД СЛЕД ДАТАТА НА ПЪРВОТО ВЛИЗАНЕ СЪГЛАСНО ЧЛЕН 4 ОТ НАСТОЯЩОТО СПОРАЗУМЕНИЕ
   Договарящите се страни се съгласяват, че максималният срок от три месеца в продължение на шестмесечен период след датата на първото влизане на територията на Бахамските острови или в Шенгенското пространство съгласно член 4 от настоящото споразумение означава или непрекъснато пребиваване, или няколко последователни пребивавания, чиято продължителност не надвишава общо три месеца през който и да е шестмесечен период.
   СЪВМЕСТНА ДЕКЛАРАЦИЯ ОТНОСНО ИНФОРМИРАНЕТО НА ГРАЖДАНИТЕ ЗА СПОРАЗУМЕНИЕТО ЗА ОТМЯНАТА НА ВИЗОВИЯ РЕЖИМ
   Като признават значението на прозрачността за гражданите на Европейския съюз и на Бахамските острови, договарящите се страни се съгласяват да гарантират пълно разпространение на информацията за съдържанието и последствията от споразумението за отмяна на визовия режим и свързаните с него въпроси, като условията за влизане.
    ---documentbreak---

               30.6.2009

               BG

               Официален вестник на Европейския съюз

               L 169/24

         СПОРАЗУМЕНИЕ
   между Европейската общност и Бахамската общност за отмяна на визовия режим за краткосрочно пребиваване
   ЕВРОПЕЙСКАТА ОБЩНОСТ, наричана по-долу „Общността“, и
   БАХАМСКАТА ОБЩНОСТ, наричана по-долу „Бахамски острови“,
   наричани заедно по-долу „договарящи се страни“;
   С ЦЕЛ по-нататъшно развиване на приятелските отношения между договарящите се страни и желаейки да улеснят пътуването чрез осигуряване на безвизово влизане и краткосрочно пребиваване за своите граждани;
   КАТО ВЗЕХА ПРЕДВИД Регламент (ЕО) № 1932/2006 на Съвета от 21 декември 2006 г. за изменение на Регламент (ЕО) № 539/2001 за определяне на третите страни, чиито граждани трябва да притежават виза, когато преминават външните граници на държавите-членки, както и тези, чиито граждани са освободени от това изискване (1) чрез — inter alia — прехвърляне на шест трети страни, включително Бахамските острови, в списъка с трети страни, чиито граждани са освободени от изискването за виза за краткосрочно пребиваване в държавите-членки на Европейския съюз (ЕС);
   КАТО ОТЧИТАТ, че член 2 от Регламент (ЕО) № 1932/2006 постановява, че за тези шест страни освобождаването от изискването за виза ще се прилага от датата на влизане в сила на споразумение за освобождаване от изискването за виза, което трябва да се сключи от Европейската общност с въпросната страна;
   КАТО ПРИЗНАВАТ, че гражданите на няколко държави-членки са освободени от изискването за виза, когато пътуват до Бахамските острови за период, ненадвишаващ 3 или 8 месеца, докато за тези на другите държави-членки изискването за виза е в сила;
   ЖЕЛАЕЙКИ да защитят принципа на еднакво третиране на всички граждани на ЕС;
   КАТО ИМАТ предвид, че лицата, пътуващи с цел упражняване на доходоносна дейност по време на своето краткосрочно пребиваване, не попадат в приложното поле на настоящото споразумение и следователно за тази категория продължават да се прилагат съответните правила на общностното право и националното право на държавите-членки и националното право на Бахамските острови във връзка със задължението за виза или освобождаването от изискването за виза и във връзка с достъпа до трудова заетост;
   КАТО ВЗЕХА предвид Протокола относно позицията на Обединеното кралство и Ирландия и Протокола относно интегрирането на достиженията на правото от Шенген в рамките на Европейския съюз, приложени към Договора за Европейския съюз и Договора за създаване на Европейската общност, и като потвърждават, че разпоредбите на настоящото споразумение не се прилагат за Обединеното кралство и Ирландия,
   СЕ СПОРАЗУМЯХА ЗА СЛЕДНОТО:
   Член 1
   Цел
   Настоящото споразумение предвижда безвизово пътуване за гражданите на Европейския съюз и за гражданите на Бахамските острови, когато пътуват до територията на другата договаряща се страна за максимален срок от три месеца в продължение на шестмесечен период.
   Член 2
   Определения
   За целта на настоящото споразумение:

               а)

               „държава-членка“ означава всяка държава — членка на Европейския съюз, с изключение на Обединеното кралство и Ирландия;

               б)

               „гражданин на Европейския съюз“ означава гражданин на държава-членка съгласно определението в буква а);

               в)

               „гражданин на Бахамските острови“ означава всяко лице, което притежава бахамско гражданство;

               г)

               „Шенгенско пространство“ означава пространството без вътрешни граници, обхващащо териториите на държавите-членки съгласно определението в буква а), които прилагат изцяло достиженията на правото от Шенген.

         Член 3
   Приложно поле
   1.   Гражданите на Европейския съюз, които притежават валиден обикновен, дипломатически или служебен паспорт, издаден от държава-членка, могат да влизат и пребивават без виза на територията на Бахамските острови за срок на престоя съгласно определението в член 4, параграф 1.
   Гражданите на Бахамските острови, които притежават валиден обикновен, дипломатически или служебен паспорт, издаден от Бахамските острови, могат да влизат и пребивават без виза на територията на държавите-членки за срок на престоя съгласно установеното в член 4, параграф 2.
   2.   Параграф 1 не се прилага за лицата, пътуващи с цел упражняване на доходоносна дейност.
   За тази категория лица всяка държава-членка може самостоятелно да реши да наложи изискването за виза за гражданите на Бахамските острови или да го оттегли съгласно член 4, параграф 3 от Регламент (ЕО) № 539/2001.
   За тази категория лица Бахамските острови могат да решат да наложат изискването за виза или да отменят визовия режим за гражданите на всяка държава-членка поотделно в съответствие със своето национално право.
   3.   Отмяната на визовия режим, предвидена с настоящото споразумение, се прилага, без да се засягат законите на договарящите се страни във връзка с условията за влизане и краткосрочно пребиваване. Държавите-членки и Бахамските острови си запазват правото да откажат влизане и краткосрочно пребиваване на своята територия, ако едно или повече от тези условия не са изпълнени.
   4.   Отмяната на визовия режим се прилага независимо от вида транспорт, използван за преминаване на границите на договарящите се страни.
   5.   Необхванатите от настоящото споразумение въпроси се уреждат от общностното право, националното право на държавите-членки или националното право на Бахамските острови.
   Член 4
   Продължителност на пребиваването
   1.   Гражданите на Европейския съюз могат да остават на територията на Бахамските острови за максимален срок от три месеца в продължение на шестмесечен период след датата на първото влизане на територията на страната.
   2.   Гражданите на Бахамските острови могат да пребивават в Шенгенското пространство за максимален срок от три месеца в продължение на шестмесечен период след датата на първото влизане на територията на която и да е държава-членка, която прилага изцяло достиженията на правото от Шенген. Този срок от три месеца в продължение на шестмесечен период се изчислява независимо от пребиваването в държава-членка, която все още не прилага изцяло достиженията на правото от Шенген.
   Гражданите на Бахамските острови могат да пребивават за максимален срок от три месеца в продължение на шестмесечен период след датата на първото влизане на територията на всяка от държавите-членки, които все още не прилагат изцяло достиженията на правото от Шенген, независимо от продължителността на пребиваването, изчислена за Шенгенското пространство.
   3.   Настоящото споразумение не засяга възможността Бахамските острови и държавите-членки да удължат срока на пребиваване над три месеца в съответствие с националното право и общностното право.
   Член 5
   Териториално приложение
   1.   По отношение на Френската република разпоредбите на настоящото споразумение се прилагат само за европейската територия на Френската република.
   2.   По отношение на Кралство Нидерландия разпоредбите на настоящото споразумение се прилагат само за европейската територия на Кралство Нидерландия.
   Член 6
   Съвместен комитет за управление на споразумението
   1.   Договарящите се страни създават Съвместен комитет от експерти (наричан по-долу „Комитета“), съставен от представители на Европейската общност и представители на Бахамските острови. Общността се представлява от Европейската комисия.
   2.   Комитетът има, inter alia, следните задачи:

               а)

               наблюдение на изпълнението на настоящото споразумение;

               б)

               предлагане на изменения или допълнения към настоящото споразумение;

               в)

               уреждане на спорове, произтичащи от тълкуването или прилагането на разпоредбите на настоящото споразумение.

         3.   Комитетът се свиква при необходимост по искане на една от договарящите се страни.
   4.   Комитетът създава свой процедурен правилник.
   Член 7
   Връзка между настоящото споразумение и съществуващите двустранни споразумения за отмяна на визовия режим между държавите-членки и Бахамските острови
   Настоящото споразумение има предимство пред разпоредбите на всички двустранни споразумения или договорености, сключени между отделните държави-членки и Бахамските острови, доколкото техните разпоредби обхващат въпроси, попадащи в приложното поле на настоящото споразумение.
   Член 8
   Заключителни разпоредби
   1.   Настоящото споразумение се ратифицира или одобрява от договарящите се страни в съответствие с техните съответни вътрешни процедури и влиза в сила на първия ден от втория месец след датата, на която договарящите се страни се нотифицират взаимно относно приключването на посочените по-горе процедури.
   2.   Настоящото споразумение се сключва за неопределен срок, освен ако не се прекрати в съответствие с параграф 5.
   3.   Настоящото споразумение може да бъде изменяно с писменото съгласие на договарящите се страни. Измененията влизат в сила, след като договарящите се страни са се нотифицирали взаимно за приключването на необходимите за тази цел техни вътрешни процедури.
   4.   Всяка договаряща се страна може временно да спре изцяло или частично изпълнението на настоящото споразумение, по-специално по причини, свързани с обществения ред, защитата на националната сигурност или защитата на общественото здраве, незаконната имиграция или повторното въвеждане на изискването за виза от която и да е договаряща се страна. Другата договаряща се страна се уведомява за решението за временно спиране на изпълнението не по-късно от 2 месеца преди неговото влизане в сила. Договарящата се страна, която временно е спряла изпълнението на настоящото споразумение, незабавно информира другата договаряща се страна веднага щом причините за това преустановяване престанат да съществуват.
   5.   Всяка договаряща се страна може да прекрати настоящото споразумение с писмено уведомление на другата страна. Настоящото споразумение престава да бъде в сила 90 дни след датата на такова уведомление.
   6.   Бахамските острови могат временно да спрат изпълнението или да прекратят настоящото споразумение само по отношение на всички държави-членки.
   7.   Общността може временно да спре изпълнението или да прекрати настоящото споразумение само по отношение на всички свои държави-членки.

      Съставено в Брюксел на 28 май 2009 г. в два оригинални екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език, като текстовете на всеки един от тези езици са еднакво автентични.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Бахамската общност
         Por la Commonwealth de Las Bahamas
         Za Bahamské společenství
         For Commonwealth of The Bahamas
         Für das Commonwealth der Bahamas
         Bahama Ühenduse nimel
         Για την Κοινοπολιτεία των Νήσων Μπαχάμες
         For the Commonwealth of The Bahamas
         Pour le Commonwealth des Bahamas
         Per il Commonwealth delle Bahamas
         Bahamu Salu Sadraudzības vārdā
         Bahamų Sandraugos vardu
         A Bahamai Közösség részéről
         Għall-Commonwealth tal-Bahamas
         Voor het Gemenebest van de Bahama’s
         W imieniu Wspólnoty Bahamów
         Pela Comunidade das Baamas
         Pentru Uniunea Bahamas
         Za Bahamské spoločenstvo
         Za Zvezo Bahami
         Bahaman liittovaltion puolesta
         För Samväldet Bahamas

      (1)  ОВ L 405, 30.12.2006 г., стр. 23.


title: 2009/228/ЕО: Решение на Европейския парламент от 22 април 2008 година относно приключването на сметките на Европейската агенция за мрежова и информационна сигурност за финансовата 2006 година

text:
               31.3.2009

               BG

               Официален вестник на Европейския съюз

               L 88/225

      РЕШЕНИЕ НА ЕВРОПЕЙСКИЯ ПАРЛАМЕНТ

   от 22 април 2008 година
   относно приключването на сметките на Европейската агенция за мрежова и информационна сигурност за финансовата 2006 година
   (2009/228/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската агенция за мрежова и информационна сигурност за финансовата 2006 година (1),
   като взе предвид доклада на Сметната палата относно окончателните годишни отчети на Европейската агенция за мрежова и информационна сигурност за финансовата 2006 година, придружен от отговорите на агенцията (2),
   като взе предвид препоръката на Съвета от 12 февруари 2008 г. (5843/2008 — C6-0084/2008),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 460/2004 на Европейския парламент и на Съвета от 10 март 2004 г. за създаване на Европейска агенция за мрежова и информационна сигурност (4), и по-специално член 17 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол (A6-0119/2008),

               1.

               Отбелязва, че окончателните годишни отчети на Европейската агенция за мрежова и информационна сигурност са приложени към доклада на Сметната палата;

               2.

               Одобрява приключването на сметките на Европейската агенция за мрежова и информационна сигурност за финансовата 2006 година;

               3.

               Възлага на своя председател да предаде настоящото решение на изпълнителния директор на Европейската агенция за мрежова и информационна сигурност, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 261, 31.10.2007 г., стр. 23.

      (2)  ОВ C 309, 19.12.2007 г., стр. 1.

      (3)  ОВ L 248, 16.9.2002 г., стр. 1.

      (4)  ОВ L 77, 13.3.2004 г., стр. 1.

      (5)  ОВ L 357, 31.12.2002 г., стр. 72.


title: Решение на Комисията от 14 януари 2016 година за назначаване на четирима членове на Европейския статистически консултативен комитет

text:
               15.1.2016

               BG

               Официален вестник на Европейския съюз

               C 12/2

         РЕШЕНИЕ НА КОМИСИЯТА
   от 14 януари 2016 година
   за назначаване на четирима членове на Европейския статистически консултативен комитет
   (2016/C 12/02)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение № 234/2008/ЕО на Европейския парламент и на Съвета от 11 март 2008 г. за създаване на Европейски статистически консултативен комитет и за отмяна на Решение 91/116/ЕИО на Съвета (1), и по-специално член 4, параграф 1, буква а) от него,
   като има предвид, че:

               (1)

               Европейският статистически консултативен комитет се състои от 24 членове.

               (2)

               Съгласно предвиденото в член 4, параграф 1, буква а) от Решение № 234/2008/ЕО 12 от членовете на комитета се назначават от Комисията.

               (3)

               Държавите членки предоставиха на Комисията списък на кандидати с доказани квалификации в областта на статистиката.

               (4)

               С Решение 2014/С 138/02 (2) Комисията назначи осем членове на Европейския статистически консултативен комитет и създаде резервен списък, който да бъде използван в случай на оставки или неочаквано отсъствие на някой от назначените членове.

               (5)

               Комисията следва да назначава останалите четирима членове след надлежно проведени консултации с Европейския парламент и Съвета.

               (6)

               При назначаването на тези четирима членове Комисията се стреми да гарантира, че те представляват в еднаква степен ползвателите, респондентите и другите заинтересовани лица в областта на европейската статистика.

               (7)

               Комисията следва да поддържа актуален резервен списък, който да бъде използван в случай на оставки или неочаквано отсъствие на назначените членове,

         ПРИЕ НАСТОЯЩОТО РЕШЕНИЕ:
   Член 1
   Следните лица се назначават за членове на Европейския статистически консултативен комитет за срок от пет години, считано от 1 януари 2016 г.:

               г-жа Ariane KÖNIG

               г-н David HAND

               г-жа Biruta SLOKA

               г-н Claudiu HERTELIU.

         Член 2
   Следните лица се включват в резервния списък:

               г-н Ian Philip CASSAR

               г-н Marcel RÉMON

               г-н Eskil WADENSJÖ

               г-н Jan FISCHER.

         Член 3
   Настоящото решение влиза в сила в деня след деня на публикуването му в Официален вестник на Европейския съюз.

      Съставено в Брюксел на 14 януари 2016 година.

            За Комисията

         Marianne THYSSEN

            Член на Комисията

      (1)  ОВ L 73, 15.3.2008 г., стр. 13.

      (2)  Решение 2014/C 138/02 на Комисията от 5 май 2014 г. за назначаване на осем членове на Европейския статистически консултативен комитет (ОВ C 138, 8.5.2014 г., стр. 2).


title: Решение (ЕС) 2016/436 на Съвета от 15 март 2016 година за позицията, която трябва да се заеме от името на Европейския съюз в рамките на Митническия подкомитет, създаден със Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, във връзка със замяната на Протокол II относно определението на понятието „продукти с произход“ и методите на административно сътрудничество към посоченото споразумение

text:
               23.3.2016

               BG

               Официален вестник на Европейския съюз

               L 76/35

         РЕШЕНИЕ (ЕС) 2016/436 НА СЪВЕТА
   от 15 март 2016 година
   за позицията, която трябва да се заеме от името на Европейския съюз в рамките на Митническия подкомитет, създаден със Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, във връзка със замяната на Протокол II относно определението на понятието „продукти с произход“ и методите на административно сътрудничество към посоченото споразумение
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея, във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Протокол II към Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна (1) („Споразумението“) се отнася до определението на понятието „продукти с произход“ и до методите на административно сътрудничество („Протокол II“).

               (2)

               Голяма част от съдържащите се в Споразумението разпоредби относно търговията и свързаните с търговията въпроси, включително Протокол II, се прилагат временно от 1 септември 2014 г.

               (3)

               В Регионалната конвенция за паневросредиземноморските преференциални правила за произход (2) („Конвенцията“) се определят разпоредби относно произхода на стоките, които се търгуват по силата на съответните споразумения, сключени между договарящите страни по посочената Конвенция.

               (4)

               Съюзът подписа Конвенцията на 15 юни 2011 г. С Решение № 2 от 21 май 2014 г. (3) Съвместният комитет на Конвенцията реши, че Република Молдова следва да бъде поканена да се присъедини към Конвенцията.

               (5)

               Съюзът и Република Молдова депозираха своите документи за приемане при депозитаря на Конвенцията съответно на 26 март 2012 г. и на 31 юли 2015 г. В резултат на това и съгласно член 10, параграф 3 от Конвенцията тя влезе в сила съответно за Съюза на 1 май 2012 г., а за Република Молдова — на 1 септември 2015 г.

               (6)

               В член 6 от Конвенцията се предвижда всяка договаряща страна да вземе подходящи мерки, за да гарантира нейното ефективно прилагане. С оглед на това Митническият подкомитет, създаден със Споразумението („Митническия подкомитет“), следва да приеме решение за замяна на Протокол II с нов протокол, в който по отношение на правилата за произход се прави препратка към Конвенцията.

               (7)

               Поради това позицията на Съюза в рамките на Митническия подкомитет следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която да се заеме от името на Европейския съюз в рамките на Митническия подкомитет, създаден със Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, във връзка със замяната на Протокол II относно определението на понятието „продукти с произход“ и методите на административно сътрудничество към посоченото споразумение с нов протокол, в който по отношение на правилата за произход се прави препратка към Регионалната конвенция за паневросредиземноморските преференциални правила за произход, се основава на проекта на решение на Митническия подкомитет, приложен към настоящото решение.
   Представителите на Съюза в Митническия подкомитет може да одобряват внасянето на незначителни технически изменения в проекта на решение на Митническия подкомитет, без да е необходимо допълнително решение на Съвета.
   Член 2
   Решението на Митническия подкомитет се публикува в Официален вестник на Европейския съюз.
   Член 3
   Настоящото решение влиза в сила в деня на приемането му.

      Съставено в Брюксел на 15 март 2016 година.

            За Съвета

            Председател

         A.G. KOENDERS

      (1)  ОВ L 260, 30.8.2014 г., стр. 4.

      (2)  ОВ L 54, 26.2.2013 г., стр. 4.

      (3)  ОВ L 217, 23.7.2014 г., стр. 88.

      ПРОЕКТ НА
      РЕШЕНИЕ № …/2016 НА МИТНИЧЕСКИЯ ПОДКОМИТЕТ ЕС — РЕПУБЛИКА МОЛДОВА
      от …
      за замяна на Протокол II относно определението на понятието „продукти с произход“ и методите на административно сътрудничество към Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна
      МИТНИЧЕСКИЯТ ПОДКОМИТЕТ ЕС — РЕПУБЛИКА МОЛДОВА,
      като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна (1), и по-специално член 38 от Протокол II към посоченото Споразумение относно определението на понятието „продукти с произход“ и методите на административно сътрудничество,
      като има предвид, че:

                  (1)

                  В член 144, параграф 2 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна („Споразумението“), се прави позоваване на Протокол II към Споразумението („Протокол II“), в който се определят правилата за произход и се предвижда кумулация на произход между Съюза и Република Молдова.

                  (2)

                  Голяма част от съдържащите се в Споразумението разпоредби относно търговията и свързаните с търговията въпроси, включително приложениe II се прилагат временно от 1 септември 2014 г.

                  (3)

                  В член 38 от Протокол II се посочва, че предвиденият в член 200 от Споразумението Митнически подкомитет може да вземе решение за изменение на разпоредбите на същия протокол.

                  (4)

                  Целта на Регионалната конвенция за паневросредиземноморските преференциални правила за произход (2) (наричана по-долу „Конвенцията“) е да замени протоколите относно правилата за произход, които са в сила между държавите от паневросредиземноморския регион, с единен правен акт.

                  (5)

                  Съюзът подписа Конвенцията на 15 юни 2011 г. С Решение № 2 от 21 май 2014 г. (3) Съвместният комитет на Конвенцията реши, че Република Молдова следва да бъде поканена да се присъедини към Конвенцията.

                  (6)

                  Съюзът и Република Молдова депозираха своите инструменти за приемане при депозитаря на Конвенцията съответно на 26 март 2012 г. и на 31 юли 2015 г. В резултат на това и съгласно член 10, параграф 3 от Конвенцията тя влезе в сила съответно за Съюза на 1 май 2012 г., а за Република Молдова — на 1 септември 2015 г.

                  (7)

                  Поради това Протокол II следва да бъде заменен с нов протокол, който съдържа препратка към Конвенцията,

            ПРИЕ НАСТОЯЩОТО РЕШЕНИЕ:
      Член 1
      Протокол II относно определението на понятието „продукти с произход“ и методите на административно сътрудничество към Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, се заменя с текста, съдържащ се в приложението към настоящото решение.
      Член 2
      Настоящото решение влиза в сила в деня на приемането му.
      Прилага се от …

         Съставено в … на

               За Митническия подкомитет

               Председател

         (1)  ОВ L 260, 30.8.2014 г., стр. 4.

         (2)  ОВ L 54, 26.2.2013 г., стр. 4.

         (3)  ОВ L 217, 23.7.2014 г., стр. 88.

         ПРИЛОЖЕНИЕ

            ПРОТОКОЛ II

            относно определението на понятието „продукти с произход“ и методите на административно сътрудничество

         Член 1
         Приложими правила за произход
         1.   За целите на изпълнението на настоящото споразумение се прилагат допълнение I и съответните разпоредби от допълнение II към Регионалната конвенция за паневросредиземноморските преференциални правила за произход (1) („Конвенцията“).
         2.   Всички препратки към „съответното споразумение“ в допълнение I и в съответните разпоредби от допълнение II към Конвенцията се тълкуват като препратки към настоящото споразумение.
         Член 2
         Уреждане на спорове
         1.   При възникване на спорове във връзка с процедурите за проверка по член 32 от допълнение I към Конвенцията, които не могат да бъдат уредени между митническите органи, поискали проверката, и митническите органи, отговорни за извършването на тази проверка, тези спорове се отнасят до Митническия подкомитет. Разпоредбите относно механизма за уреждане на спорове, които се съдържат в глава 14 („Уреждане на спорове“) от дял V („Търговия и свързани с търговията въпроси“) от настоящото споразумение, не се прилагат.
         2.   Във всички случаи уреждането на спорове между вносителя и митническите органи на държавата на вноса се извършва съгласно законодателството на посочената държава.
         Член 3
         Изменения на Протокола
         Митническият подкомитет може да вземе решение за изменение на разпоредбите на настоящия протокол.
         Член 4
         Оттегляне от Конвенцията
         1.   Ако Европейският съюз или Република Молдова изпрати писмено предизвестие до депозитаря на Конвенцията относно намерението си да се оттегли от Конвенцията в съответствие с член 9 от нея, Европейският съюз и Република Молдова започват незабавно преговори по правилата за произход за целите на изпълнението на настоящото споразумение.
         2.   До влизането в сила на такива нови договорени правила за произход, към настоящото споразумение продължават да се прилагат правилата за произход, съдържащи се в допълнение I и, когато е целесъобразно, в съответните разпоредби от допълнение II към Конвенцията, които се прилагат към момента на оттеглянето. От момента на оттеглянето обаче правилата за произход, съдържащи се в допълнение I и, когато е целесъобразно, в съответните разпоредби от допълнение II към Конвенцията, се тълкуват така, че да позволяват двустранна кумулация само между Европейския съюз и Република Молдова.
         Член 5
         Преходни разпоредби — кумулация
         Независимо от член 16, параграф 5 и член 21, параграф 3 от допълнение I към Конвенцията, когато кумулацията обхваща само държавите от ЕАСТ, Фарьорските острови, Европейския съюз, Турция, участниците в процеса на стабилизиране и асоцииране и Република Молдова, произходът може да бъде доказан чрез сертификат за движение EUR.1 или декларация за произход.

            (1)  ОВ L 54, 26.2.2013 г., стр. 4.


title: Решение на Съвета от 24 октомври 1994 година относно общата позиция, приета от Съвета на основание член J.2 от Договора за Европейския съюз, относно целите и приоритетите на Европейския съюз по отношение на Руанда

text:
Важна правна забележка

|

31994D0697

Официален вестник n° L 283 , 29/10/1994 стр. 0001 - 0002 специално финландско издание: глава 18 том 1 стр. 0007  специално шведско издание: глава 18 том 1 стр. 0007  специално чешко издание глава 18 том 01 стр. 10  - 11 специално испанско издание глава 18 том 01 стр. 10  - 11 специално унгарско издание глава 18 том 01 стр. 10  - 11 специално литвийско издание глава 18 том 01 стр. 10  - 11 LV.ES глава 18 том 01 стр. 10  - 11 MT.ES глава 18 том 01 стр. 10  - 11 PL.ES глава 18 том 01 стр. 10  - 11 SK.ES глава 18 том 01 стр. 10  - 11 специално словенско издание глава 18 том 01 стр. 10  - 11

		19941024Решение на Съветаот 24 октомври 1994 годинаотносно общата позиция, приета от Съвета на основание член J.2 от Договора за Европейския съюз, относно целите и приоритетите на Европейския съюз по отношение на Руанда(94/697/ОВППС)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член J.2 от него,като отбеляза вече предприетите от Общността мерки и програми за участие в целите и приоритетите по отношение на Руанда в рамките на конвенциите на АКТБ-ЕИО, както и намерението на Комисията да следва тези действия и да предприеме съответните мерки в рамките на четвъртата конвенция на АКТБ-ЕИО,РЕШИ:Член 1Декларацията, съдържаща се в приложението, се приема за неразривна част от настоящата обща позиция.Член 2Настоящото решение се публикува в Официален вестник.Съставено в Брюксел на 24 октомври 1994 година.За СъветаПредседателTh. Waigel--------------------------------------------------19941024ПРИЛОЖЕНИЕЦЕЛИ И ПРИОРИТЕТИ НА ЕВРОПЕЙСКИЯ СЪЮЗ ПО ОТНОШЕНИЕ НА РУАНДАПриоритетът трябва да бъде даден при завръщане на бежанците. От първостепенна важност са помирението, разширяването сесията на новото правителство и създаването на основните условия за завръщането. Съветът изразява своето становище, че всяка помощ следва да бъде предоставяна постепенно, в зависимост от резултатите, получени в тези насоки. Международното сътрудничество ще играе важна роля в този процес.Европейският съюз поставя следните цели и приоритети:- да продължи да предоставя хуманитарна помощ на бежанците,- да предприеме координирани мерки за краткосрочно възстановяване в полза на Руанда, и по-точно в приоритетните области на водите и електричеството, но също така и в областите на образованието, здравеопазването и жилищното настаняване, с цел стимулиране завръщането на бежанците и за тяхната ефективна реинтеграция,- да предприеме постепенно и при определени условия сътрудничество за развитие с Руанда,- да въведе последователни мерки за възстановяване на икономическите, екологичните и социални щети в съседните на Руанда страни, които са били особено засегнати от кризата, свързана с бежанците.Между Комисията и държавите членки е необходимо да се установи тясно сътрудничество по всички мерки и програми.Освен това Европейският съюз смята за необходимо да се разшири до колкото е възможно броят на наблюдателите в областта на човешките права за Руанда и подчертава важността на бързото разширяване на числеността на силите на Мисията на ООН за подпомагане на Руанда (MINUAR) с цел да се осигури защита срещу действията на отмъщение и преследване.Европейският съюз подчертава важността на изправянето пред съд на отговорните лица за тежките нарушения на човешките права, включително и за геноцид. В тази връзка Европейския съюз смята, че прилагането на международен съд е основна мярка, за да се сложи край на една традиция на безнаказаност, и за да се попречи на всякакво нарушаване на човешките права в бъдеще.Европейският съюз подчертава, че тези конфликти следва да бъдат разрешени в дългосрочен план от Африка и препоръчва да се засилят средствата, с които разполага Организацията за африканско единство, за да се предотвратят и регулират регионалните конфликти.Европейският съюз заявява също така своята загриженост по отношение на нестабилната политическа ситуация в Бурунди, където действията на насилие стават все по-многобройни.--------------------------------------------------


title: Решение (ЕС) 2015/1581 на Съвета от 18 септември 2015 година за назначаване на заместник-член на Комитета на регионите от Дания

text:
               23.9.2015

               BG

               Официален вестник на Европейския съюз

               L 246/10

         РЕШЕНИЕ (ЕС) 2015/1581 НА СЪВЕТА
   от 18 септември 2015 година
   за назначаване на заместник-член на Комитета на регионите от Дания
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Дания,
   като има предвид, че:

               (1)

               На 26 януари, 5 февруари и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               След изтичането на мандата на г-жа Lotte CEDERSKJOLD ENGSIG-KARUP се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член на Комитета на регионите за остатъка от мандата, а именно до 25 януари 2020 г.:

               —

               Г-н Steen BORDING ANDERSEN, Член на градския съвет на град Орхус

         Член 2
   Настоящото решение влиза в сила в деня на приемането му.

      Съставено в Брюксел на 18 септември 2015 година.

            За Съвета

            Председател

         C. DIESCHBOURG

      (1)  ОВ L 20, 27.1.2015 г., стр. 42.

      (2)  ОВ L 31, 7.2.2015 г., стр. 25.

      (3)  ОВ L 159, 25.6.2015 г., стр. 70.